„ Píratar í borgarstjórn eiga erfitt með að venjast því að þeir eru í meirihluta og hafa völd . Bragginn var byggður á þeirra vakt . Píratar neituðu þeirri staðreynd að tölvupóstum hafði verið eytt . Þeir bera fulla ábyrgð á því að byggja atvinnuhúsnæði á þúsundir fermetra í sjálfum Elliðaárdalnum . Og Píratar hafa fellt tillögur um að íbúarnir fái að kjósa um málið , ” Með pistlinum svarar Eyþór orðum Dóru Bjartar Guðjónsdóttur oddvita Pírata í borgarstjórn og formanni mannréttinda - , nýsköpunar - og lýðræðisráðs Reykjavíkur.í pistli hennar , Miskunnsamir Samherjar , sem birtist í Mannlíf föstudaginn 29. nóvember . Í þeim pistli sagði Dóra Björt Eyþór ekki koma heiðarlega fram í Samherjamálinu . „ Sumir pólitíkusar freistast til að tala um eitthvað allt annað þegar málefnastaðan er veik . Í þrígang hefur Dóra Björt Guðjónsdóttir , oddviti Pírata , komið sér undan því að ræða um þetta umdeilda deiliskipulag í Elliðaárdal við mig í útvarpi . Í stað þess hefur hún einbeitt sér að ræða um eignarhlut minn í Árvakri sem var keyptur árið 2017 , “ segir Eyþór . „ Þegar ég ákvað að fara í borgarmálin árið 2018 sagði ég mig úr stjórn Árvakurs . Það er reyndar fjarri því einsdæmi að stjórnmálamenn tengist fjölmiðlum og geta þingmenn Pírata og Samfylkingarinnar borið vitni um slíkt . Eignarhald á fjölmiðlum er undir ströngu eftirliti og í mínu tilfelli hefur það verið skráð á þremur opinberum stöðum ; hjá Fyrirtækjaskrá í sérstökum ársreikningi , hjá fjölmiðlanefnd og að endingu í hagsmunaskrá borgarinnar eins og reglur borgarinnar kveða á um . “ Segir Dóru Björt ekki sjá neitt athugavert við að borgin hafi brotið á starfsmönnum „ Sama Dóra Björt og reynir að gerir löglega og rétt skráða hluti tortryggilega sér ekkert athugavert við að borgin hafi brotið á starfsmönnum eins og héraðsdómur komst að á síðasta ári , “ segir Eyþór og nefnir fleiri tilvik máli sínu til rökstuðnings . „ Pírötum finnst kannski ekkert að því að borgin hafi brotið jafnréttislög með ráðningu borgarlögmanns eins og Jafnréttisstofa úrskurðaði um . Borgin sjálf snuðaði öryrkja á vakt Pírata og var dæmd í Hæstarétti fyrir það atferli . Endurgreiðslur til öryrkja töfðust um árabil eftir dóminn og lentu öryrkjar í sérkennilegum fjármagnstekjuskatti vegna dráttarins . Oddvita Pírata finnst væntanlega ekkert að því að borgin sinni ekki skyldum sínum gagnvart heimilislausu fólki eins og Umboðsmaður Alþingis komst að í áliti sínu . Píratar bera líka ábyrgð á dótturfélögum borgarinnar síðustu fimm árin en Orkuveitan var uppvís að því að oftaka vatnsgjöld af íbúum samkvæmt úrskurði samgöngu - og sveitastjórnarráðuneytisins . Sorpa gleymdi kostnaði upp á 1600 milljónir og Félagsbússtaðir eyddu hundruðum milljóna án heimilda . Í staðinn fyrir að sinna skyldum sínum gagnvart borgarbúum og laga það sem er í ólagi ( og það er ófátt ) , fer Dóra Björt í manninn . “ Ágætt að Dóra Björt rifji upp biblíusögur á aðventunni Eyþór bendir á að það væri ágætt í aðdraganda jólanna að Dóra rifji upp biblíusöguna um miskunnsama samverjann , og í beinu framhaldi er eðlilegt að rifja upp söguna af flísinni og bjálkanum . „ Hví sérð þú flísina í auga bróður þíns en tekur ekki eftir bjálkanum í auga þínu ? Hvernig færð þú sagt við bróður þinn : Bróðir , lát mig draga flísina úr auga þér , en sérð ekki bjálkann í þínu auga ? Hræsnari , drag fyrst bjálkann úr auga þér og þá sérðu glöggt til að draga flísina úr auga bróður þíns . “